钦定古今图书集成/理学汇编/学行典/第093卷 > 朱子全书二 > 《答吕伯恭别纸》
## 钦定古今图书集成/理学汇编/学行典/第093卷 > 朱子全书二 > 《答吕伯恭别纸》

近看《中庸》古注，极有好处。如说篇首一句，便以五行
五常言之，后来杂佛老而言之者，岂能如是之悫实
耶？因此方知摆落传注，须是两程先生方始开得这
口。若后学未到此地位，便承虚接响，容易呵叱，恐属
僭越气象不好，不可以不戒耳。